“เงินบาท” เปิด 37.96 บ. กลับแข็งค่า หลังดอลลาร์อ่อน
“ภาวะตลาดเงินบาท” เปิด 37.96 บ. ปรับตัวแข็งค่าจากปิดตลาดเย็นวานนี้ที่ระดับ 38.35 บาท/ดอลลาร์ หลังธนาคารกลางอังกฤษประกาศรับซื้อพันธบัตรรัฐบาลโดยไม่จำกัด ทำให้ดอลลาร์อ่อน และจับตาฟันด์โฟลว์และตัวเลขจีดีพีสหรัฐไตรมาส 2/65
เงินบาท เปิด 37.96 บ. กลับแข็งค่า หลังดอลลาร์อ่อน เหตุ “แบงก์ชาติอังกฤษ” รับซื้อพันธบัตรไม่จำกัด
29 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 37.96 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 38.35 บาท/ดอลลาร์ เงินบาทเช้านี้กลับมาแข็งค่าค่อนข้างเร็วเมื่อเทียบกับท้ายตลาด เช่นเดียวกับสกุลเงินในภูมิภาค
เนื่องจากเมื่อคืนนี้ ธนาคารกลางอังกฤษประกาศรับซื้อพันธบัตรรัฐบาลโดยไม่จำกัด และเลื่อนการปรับลดขนาดงบดุล (Quantitative Tightening: QT) ออกไปก่อน ทำให้ Sentiment ในตลาดดีขึ้น อัตราผลตอบแทนพันธบัตรอังกฤษและสหรัฐฯ ย่อลงเร็ว ทำให้ดอลลาร์อ่อนค่าเมื่อเทียบกับสกุลเงินอื่นๆ
ขณะที่นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 37.90 – 38.10 บาท/ดอลลาร์ โดยช่วงนี้ต้องจับตาดู ฟันด์โฟลว์จากต่างประเทศ และวันนี้มีตัวเลขเศรษฐกิจของสหรัฐฯ คือ ผลิตภัณฑ์มวลรวมภายในประเทศ (GDP) ไตรมาส 2/2565 และจำนวนผู้ขอรับสวัสดิการว่างงานรายสัปดาห์